CELEX: 31989R1546
Language: el
Date: 1989-06-02 00:00:00
Title: Κανονισμός (ΕΟΚ) αριθ. 1546/89 της Επιτροπής της 2ας Ιουνίου 1989 για την τροποποίηση του κανονισμού (ΕΟΚ) αριθ. 3154/85 περί των λεπτομερειών διοικητικής εφαρμογής των νομισματικών εξισωτικών ποσών

Avis juridique important

|

31989R1546

Κανονισμός (ΕΟΚ) αριθ. 1546/89 της Επιτροπής της 2ας Ιουνίου 1989 για την τροποποίηση του κανονισμού (ΕΟΚ) αριθ. 3154/85 περί των λεπτομερειών διοικητικής εφαρμογής των νομισματικών εξισωτικών ποσών  

Επίσημη Εφημερίδα αριθ. L 151 της 03/06/1989 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 1546/89 ΤΗΣ ΕΠΙΤΡΟΠΗΣ  της 2ας Ιουνίου 1989  για την τροποποίηση του κανονισμού (ΕΟΚ) αριθ. 3154/85 περί των λεπτομερειών διοικητικής εφαρμογής των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι οι λεπτομερείς κανόνες για τη διοικητική εφαρμογή των νομισματικών εξισωτικών ποσών έχουν καθοριστεί με τον κανονισμό (ΕΟΚ) αριθ. 3154/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3521/88 (4)·  ότι το άρθρο 9 παράγραφος 2 του κανονισμού (ΕΟΚ) αριθ. 3154/85 προβλέπει ότι δεν πρέπει να δίδεται καμία πληροφορία σχετικά με τα νομισματικά εξισωτικά ποσά εάν ο εισαγωγέας εκδηλώνει τη πρόθεσή του να παραιτηθεί από τα δικαιώματά του επί των νομισματικών εξισωτικών ποσών· ότι η ανάλογη διάταξη πρέπει να προβλεφθεί για τον εισαγωγέα που εκδηλώνει την ίδια πρόθεση·  ότι οι ενδείξεις που εμφαίνονται στο αντίγραφο της διασάφησης εισαγωγής όπως αναφέρονται στο άρθρο 15 παράγραφος 5 δεύτερο εδάφιο του κανονισμού (ΕΟΚ) αριθ. 3154/85 πρέπει να τροποποιηθούν μετά από την έναρξη ισχύος του κανονισμού (ΕΟΚ) αριθ. 3521/88·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3154/85 τροποποιείται ως εξής:  1. Στο άρθρο 6 προστίθεται το ακόλουθο εδάφιο:  «Αν ο εισαγωγέας εκδηλώνει την πρόθεσή του να παραιτηθεί του δικαιώματος των νομισματικών εξισωτικών ποσών, ιδίως με δήλωση ή με μη προσκόμιση των προβλεπομένων εγγράφων, δεν πρέπει να του παρέχεται καμία πληροφορία σχετικά με τα νομισματικά εξισωτικά ποσά.»  2. Στο άρθρο 15 παράγραφος 5 δεύτερο εδάφιο, οι όροι «στο μέρος που έχει τον τίτλο ''έλεγχος της χρησιμοποιήσεως ή/και του προορισμού του αντιγράφου ελέγχου"» αντικαθίστανται από τους όρους «στη θέση 106 του αντιγράφου ελέγχου».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Μετά από αίτηση του εμπορευομένου, το άρθρο 1 σημείο 1 εφαρμόζεται στις συναλλαγές για τις οποίες έγινε αποδεκτή η διασάφηση εισαγωγής από την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 9.  (4) ΕΕ αριθ. L 307 της 12. 11. 1988, σ. 28.